LEZZAYER TAMANAƔT – Aslaɣmay n teɣlamt n Lezzayer n tcirḍaṛt, Lucas Alacaraz, iwekked-d ass n laṛebɛa d akken taɣlamt-ines ad turar akken ad terbaḥ mgal Cameroun ass n ssebt di Yaoundé (17h00) almend n wass wis semmus yellan uqbel aneggaru n temliliyin uɛeddi ɣer teqbuct tamaḍlant 2018.
"War ma nsukk tiṭ ɣer usettef n Tfidiṛalit tageraɣlant n tcirḍaṛt (FIFA), bɣiɣ ad rebḥeɣ timlilit-agi. Ad ṛuḥ ɣer Yaoundé akken ad nerbaḥ. Ad nexdem ayen yellan di tzemmar-nneɣ akken ad nuɣal ɣer rbaḥ akken ad nessefṛaḥ imferǧen-nneɣ ɣas ma yella taɣlamt teffeɣ yakan", id-yenna Alcaraz deg wusarag d yimawlan isallen deg wammas atwilan aɣelnaw n Sidi-Moussa (Lezzayer).
Timlilit ger Lezzayer d Cameroun ur tesɛi yara iswi acku i snat n trebbuyeɛ ffɣent i temsizzla n uɛeddi ɣer taggra n teqbuct tamaḍlant ara yilin di Rrus deg 2018.
kab_Latn kab_Latn kab_Latn